Air Namibia se vlerke nog nie geknip - Vervoer - Republikein
Wednesday, May 27th, 11:30:19
Air Namibia se vlerke nog nie geknip
24 September 2019 | Vervoer
Air Namibia gaan nie toemaak nie en ook nie teen die einde van die maand gelikwideer word nie.
Só het die waarnemende uitvoerende hoof, mnr. Xavier Masule, giser in ’n mediaverklaring gesê.
“Air Namibia sal in die afsienbare toekoms voortgaan om volgens die gepubliseerde skedule te vlieg,” het hy gesê.
Masule sê as ’n onderneming wat in bedryf is, verkry die lugdiens voortdurend goedere en dienste.
“Verskaffers moet betaal word, maar met tye raak die lugredery agterstallig met die betaling van sommige fakture, soos met enige normale besigheid.
“In gevalle waar sommige fakture agterstallig is, het die lugredery betalingsreëlings met die betrokke verskaffers aangegaan,” sê Masule.
Hy het sy dank teenoor gewaardeerde kliënte uitgespreek vir hul voortdurende steun “in hierdie uitadgende tyd”.
Alle navrae moet aan die korporatiewe kommunikasiekantoor gerig word by 061 299 6270 of per e-pos by [email protected]